На основу члана 25. став 2. Закона о локалним изборима („Службени гласник РС“, бр. 129/07, 34/10 – Одлука УС, 54/11, 12/20-I, 12/20-II и 16/20 – аутентично тумачење),

 Општинска изборна комисија Врбас, на **14**. седници одржаној дана 5. јуна 2020. године донела је

**З а к љ у ч а к**

Утврђује се да Изборна листа:

**РАТНИ ВЕТЕРАНИ ЗА СРБИЈУ – VOJNOVI VETERANI PRE SRBSKO**

коју је поднело овлашћено лице у име Политичке странке словачке националне мањине РАТНИ ВЕТЕРАНИ ЗА СРБИЈУ –VOJNOVI VETERANI PRE SRBSKO за изборе за одборнике Скупштине општине Врбас, расписане за 21. јун 2020. године 013–1-49/2020 од 05.06.2020. године **садржи недостатке**:

 **- недостаје 19 оверених потписа** бирача који подржавају Изборну листу РАТНИ ВЕТЕРАНИ ЗА СРБИЈУ – VOJNOVI VETERANI PRE SRBSKO, који су уписани у Јединствени бирачки списак за подручје општине Врбас и нису својим потписом подржали већ проглашене изборне листе.

Налаже се подносиоцу изборне листе да у року од 48 часова од часа достављања овог Закључка отклони наведене недостатке.

**О б р а з л о ж е њ е**

Овлашћено лице Политичке странке словачке националне мањине РАТНИ ВЕТЕРАНИ ЗА СРБИЈУ – VOJNOVI VETERANI PRE SRBSKO предао је 05.06.2020. године Изборну листу РАТНИ ВЕТЕРАНИ ЗА СРБИЈУ – VOJNOVI VETERANI PRE SRBSKO са 12 кандидата за одборнике Скупштине општине Врбас. Изборну листу је подржало **341** бирача. Недостаје **19** оверених потписа бирача који су уписани у Јединствени бирачки списак за подручје општине Врбас и нису подржали већ проглашене Изборне листе, те се налаже подносиоцу Изборне листе да овај недостатак отклони у поменутом року, па је донет закључак као у диспозитиву.

Према члану 25. став 3. када Изборна комисија утврди да недостаци изборне листе нису отклоњени, или нису отклоњени у предвиђеном року, донеће у наредних 24 часа решење којим се одбија проглашење изборне листе.

**Упутство о правном средству:** Против овог Закључка може се поднети приговор Општинској изборној комисији у року од 24 часа од часа пријема Закључка.

Број: 013–1-50/2020

У Врбасу, 5. јуна 2020 године

 **ОПШТИНСКА ИЗБОРНА КОМИСИЈА**

 ПРЕДСЕДНИК

 мр Жељко Лаиновић